Ralph Hasenhüttl

Ralph Hasenhüttl (s. 9. elokuuta 1967 Graz)RALPH HASENHÜTTL Transfermarkt. Viitattu 24.3.2016. on itävaltalainen jalkapallovalmentaja ja entinen hyökkääjä.

Ura pelaajana

Hasenhüttl aloitti pelaajauransa Grazer AK:n hyökkäyksessä 1980-luvun lopussa. Kesällä 1989 Hasenhüttl siirtyi FK Austria Wieniin, jossa teki läpimurtonsa. Hän tehtaili viiden Austria-kauden aikana 44 maalia ja voitti kolme Itävallan Bundesliigan mestaruutta. Kesällä 1994 hän siirtyi SV Casino Salzburgiin, jossa hän voitti uransa neljännen Itävallan mestaruuden. 

Kaudeksi 1996/97 Hasenhüttl siirtyi ulkomaille KV Mecheleniin, josta jo seuraavaksi kaudeksi Lierseen. Ura Belgian kentillä jäi kahden kauden mittaiseksi ja vuonna 1998 hän siirtyi 1. FC Kölniin. Maaleja ei syntynyt toivotulla tavalla ja kahden kauden jälkeen hän jatkoi uraansa SpVgg Greuther Fürthiin. Uransa viimeiset kaksi kautta Hasenhüttl edusti FC Bayern Münchenin II-joukkuetta Regionalligassa. Hän lopetti pelaajauransa vuonna 2004. 

Maajoukkuetasolla Hasenhüttl edusti Itävaltaa kahdeksassa A-maaottelussa, joissa teki kolme maalia.Ralph Hasenhüttl

Meriitit pelaajana

 Itävallan mestaruus (4): 1991, 1992, 1993, 1995
 Itävallan cup: 1990, 1992, 1994

Ura valmentajana

Pelaajauransa jälkeen Hasenhüttl työskenteli SpVgg Unterhachingin organisaatiossa juniorivalmentajana. Maaliskuussa 2007 hänestä tuli seuran päävalmentaja.Hasenhüttel neuer Trainer von Unterhaching Kronen Zeitung. Viitattu 24.3.2016. Hän toimi päävalmentajana vain muutaman päivän, kunnes Werner Lorant nousi seuran peräsimeen. Hasenhüttl jatkoi apuvalmentajana ja lokakuussa 2007 hänestä tuli potkut saaneen Lorantin seuraaja päävalmentajana.Hasenhüttl beerbt Lorant in Unterhaching Focus Online. Viitattu 24.3.2016. Hasenhüttlin johdolla seura pelasi hyvän loppukauden ja sijoittui Regionalligassa kuudenneksi. Kaudella 2008/09 Hasenhüttl luotsasi Unterhachingia 3. Ligassa menestyksekkäästi. Seura sijoittui lopulta neljänneksi ja jäi vain pisteen päähän nousukarsinnoista. Kaudella 2009/10 joukkue romahti kauas kärkitaistelusta ja lopulta heikot tulokset johtivat Hasenhüttlin potkuihin helmikuussa 2010.Tsunami im Hachinger Biotop – Opfer Hasenhüttl Merkur.de. Viitattu 24.3.2016.

Tammikuussa 2011 Hasenhüttl palasi valmennustehtäviin VfR Aalenin päävalmentajana. Hasenhüttl neuer Cheftrainer  Schwäbische Post. Viitattu 24.3.2016. Hasenhüttl pelasti seuran putoamiselta 3. Ligasta ja jatkoi päävalmentajana kaudella 2011/12. Hasenhüttl uudisti joukkuetta menestyksekkäästi ja luotsasi Aalenin yllätten sarjakakkoseksi, joten kausi päättyi nousujuhliin 2. Bundesliigaan. Kaudella 2012/13 Hasenhüttl turvasi Aalenin sarjapaikan komean kauden jälkeen, kun seura oli yhdeksäs. Hän erosi tehtävästään kauden jälkeen kesäkuussa 2013.Ralph Hasenhüttl verlässt VfR Aalen Der Tagesspiegel. Viitattu 24.3.2016.

Lokakuussa 2013 Hasenhüttlistä tuli FC Ingolstadtin päävalmentaja.2. Bundesliga: Ingolstadt verpflichtet Hasenhüttel Spiegel Online. Viitattu 24.3.2016. Hasenhüttl teki jälleen hyvää työtä ja nosti seuran putoamiskamppailusta turvaan sarjan kymmenenneksi. Kaudella 2014/15 Ingolstadt voitti historiallisesti 2. Bundesliigan mestaruuden ja nousi seurahistoriassa ensimmäistä kertaa Bundesliigaan.Meister der 2. Bundesliga  Bundesliga. Viitattu 24.3.2016. Kaudella 2015/16 Hasenhüttl luotsasi Ingolstadtia hyvällä menestyksellä ja putoamiskamppailun sijaan sarjanousija on taistellut keskikastin ylemmistä sijoituksista. Huhtikuussa 2016 uutisoitiin, että Bundesliiga-nousua tavoitteleva RB Leipzig olisi kiinnostunut Hasenhüttlistä. Ingolstadtin seurajohto on viestittänyt, että se pitää kiinni itävaltalaisvalmentajasta, jolla on seuran kanssa sopimus kesään 2017 saakka.Leipzig will Hasenhüttl: FCI sauer über RB-Vorgehen Lopulta RB Leipzig osti Hasenhüttlin irti Ingolstadt-sopimuksestaan lehtitietojen mukaan 1,5 miljoonalla eurolla.RB Leipzig holt Hasenhüttl für neue Bundesliga-Rekordablöse  Hän teki Bundesliigaan nousseen RB Leipzigin kanssa kolmivuotisen sopimuksen.RALPH HASENHÜTTL WIRD NEUER TRAINER BEI DEN ROTEN BULLEN! 

Hasenhüttlin debyyttikausi Leipzigin peräsimessä oli menestyksekäs ja joukkue jopa johti Bundesliigaa kolmen kierroksen ajan syyskaudella. RB Leipzig sai kauden aikana osakseen suoranaista vihaa muiden joukkueiden kannattajilta ja kritiikkiä seuraa kohtaan tuli erityisesti Borussia Dortmundin suunnalta. Hasenhüttlin valmentama ja urheilutoimenjohtajaksi siirtyneen Ralf Rangnickin rakentama nuori joukkue menestyi kritiikista ja vihasta huolimatta sijoittuen lopulta Bundesliigassa toiseksi. Germany's most hated club RB Leipzig hit by stones and insults Kaudella 2017/18 Leipzig pelasi historiansa ensimmäistä kertaa Mestarien liigassa, jonka lohkovaiheessa joukkue voitti FC Porton ja AS Monacon sijoittuen lohkossaan kolmanneksi. Pelit jatkuivat Eurooppa-liigassa, jossa Leipzig pudotti jatkosta SSC Napolin ja FK Zenit Pietarin, kunnes hävisi puolivälierissä Olympique de Marseillelle yhteismaalein 5-2.RB Leipzig fall short of Europa League semi-finals after Marseille defeat  Bundesliigassa parhaimmillaan toisena ollut Leipzig hyytyi kevään vaihtelevien tulosten myötä lopulta kuudenneksi, mutta selvitti tiensä Eurooppa-liigan karsintoihin. Kauden jälkeen seura purki Hasenhüttlin sopimuksen.RB LEIPZIG KOMMT DER BITTE VON TRAINER RALPH HASENHÜTTL UM VORZEITIGE VERTRAGSAUFLÖSUNG NACH

Joulukuussa 2018 Hasenhüttlistä tuli Englannin Valioliigan heikosti aloittaneen Southamptonin päävalmentaja vuoteen 2021 ulottuvalla sopimuksella.Southampton confirm appointment of Ralph Hasenhüttl as new manager Hasenhüttlin alaisuudessa Southamaptonin menestys oli vuoristoratamaista. Parhaimmillaan joukkue taisteli europeleihin oikeuttaneista sijoista kauden 2020/21 ensimmäisellä puoliskolla, mutta heikko kevätkausi pudotti joukkueen tuolloinkin lopulta sijalle 15. Kausi 2022/23 alkoi heikosti ja Soton vajosi 14 pelatun kierroksen jälkeen putoamisviivan alapuolelle voitettuaan vain kolme ottelua. Seurajohto päätyi erottamaan Hasenhüttlin marraskuussa 2022.Nach fast vier Jahren im Amt: Southampton entlässt Hasenhüttl

Maaliskuussa 2024 Hasenhüttl nimitettiin VfL Wolfsburgin uudeksi päävalmentajaksi. Wolfsburg voitti kevätkaudella 2024 hänen alaisuudessaan pelaamistaan kahdeksasta pääsarjaottelusta neljä ja sijoittui Bundesliigassa sijalle 12. Hänet erotettiin tehtävästään toukokuussa 2025. Erottamisen aikaan Wolfsburg oli Bundesliigan sarjataulukossa sijalla 12, mutta joukkue oli voittanut hänen alaisuudessaan vuonna 2025 pelaamistaan 17 sarjaottelusta vain neljä.

Meriitit valmentajana

 Bundesliiga
Hopeaa: 2017
 2. Bundesliiga: 2015
 3. Liga
Hopeaa: 2012

Lähteet

Luokka:Itävaltalaiset jalkapalloilijat
Luokka:Itävaltalaiset jalkapallovalmentajat
Luokka:Vuonna 1967 syntyneet
Luokka:Elävät henkilöt